open-index/open-wikipedia-markdown huggingface dataset:
பட்டாகிராம் மாவட்டம்

**பட்டாகிராம் மாவட்டம்** (**Battagram**) (, ) பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும்.  இதன் நிர்வாகத்  தலைமையிடம் பட்டாகிராம் நகரம் ஆகும். பட்டாகிராம், கைபர் பக்துன்வா மாகாணத்தின் தலைநகரான பெசாவர் நகரத்திற்கு வடகிழக்கே கிலோ மீட்டர் தொலைவிலும்; மன்செராவுக்கு வடமேற்கே 75 கிலோ மீட்டர் தொலைவிலும்  உள்ளது. 1301 சதுர கிலோ மீட்டர் பரப்பளவு கொண்ட இம்மாவட்டம் மலைகளால் சூழ்ந்துள்ளது. 2005 பாகிஸ்தான் நிலநடுக்கத்தின் போது இம்மாவட்டம் பெரிதும் பாதிக்கப்பட்டது. 
## அமைவிடம்
பட்டாகிராம் மாவட்டத்தின் வடக்கில் கொலை-பாலாஸ் மாவட்டம், கிழக்கில் மன்செரா மாவட்டம், தெற்கில் தோர்கர் மாவட்டம், மேற்கில் சாங்லா மாவட்டம் எல்லைகளாக உள்ளது. 

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 476,749 ஆகும். அதில் ஆண்கள் 238,402 மற்றும் பெண்கள் 238,312 உள்ளனர். எழுத்தறிவு 36.31% கொண்டுள்ளது. 100% விழுக்காடு மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 161 பேர் மட்டுமே உள்ளனர்.பஷ்தூ மொழி 82.19%, இண்டிகோ மொழி 2.87% மற்றும் 14.32% மகக்ள் பிற பழங்குடி மொழிகள் பேசுகின்றனர்.
## மாவட்ட நிர்வாகம்
இம்மாவட்டம் அல்லாய் தாலுகா மற்றும் பட்டாகிராம் தாலுகா என இரண்டு தாலுகாக்கள் கொண்டுள்ளது. மேலும் 20 ஒன்றியக் குழுக்களைக் கொண்டுள்ளது. 
### மாகாணச் சட்டமன்றத் தொகுதிகள்
கைபர் பக்துன்வா மாகாணச் சட்டமன்றத்திற்கு இம்மாவட்டம் இரண்டு சட்டமன்றத் தொகுதிகளைக் கொண்டுள்ளது. 

## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

## உசாத்துணை
*
*

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
ஜேம்சு பிரான்சிசு டெனன்ட்டு

**ஜேம்சு பிரான்சிசு டெனன்ன்டு** *(James Francis Tennant)*, (10 ஜனவரி 1829 – 6 மார்ச்சு 1915) ஓர் ஐக்கிய இராச்சியப் படைவீர்ரும் வானியலாளரும்அரசு கழக ஆய்வுறுப்பினரும் ஆவார்.

இவர் இசுகாட்டியப் பெற்றோருக்குக் கொல்கத்தாவில் பிறந்தார்.  இவரது தந்தையார் படைப்பிரிவுத் தளபதியான சர் ஜேம்சு டெனனன்ட் ஆவார். இவரது தாயார்பாட்டெர்சன் எனப்பட்ட எலிசபெத் ஆவார்.  இவர் 1845 முதல் 1847 வரை கிழக்கிந்தியக் குழுமத்தின் அடிசுகோபே படைப்பள்ளியில் படித்தார்.  இவர் தன் படைப்பணியை 1847 இல் வங்காளப் பொறியாளர் அணியில் கொல்கத்தாவில் தொடங்கினார்.

இவரது கணிதவியல் திறமை இவரை மாபெரும் முக்கோணவியல் அளக்கைத் திட்டப்பணியில் சேர்த்தது. இப்பணியில் இவர் 1857 இந்தியப் படைவீரர்(சிப்பாய்க்) கலகம் வரை மாபெரும் நெட்டாங்குத் தொடர் அளக்கையில் ஈடுபட்டார்.  இவர் 1857 இல் படைத் தளவாடப்பணிக்கு அனுப்பப்பட்டார்.  இவர்1859 இல்  மீள அளக்கைப்பணியில் சேர்ந்தார். இவர் சென்னை வான்காணக இயக்குநராகப் பணியமர்த்தப்பட்டார். இதிலிருந்து இவரது வானியல்பணி தொடங்கியது.

இவர் அரசு வானியல் கழகத்தின் சார்பாக, இந்தியத் துணைக்கண்ட முழுவதும் அமைந்த 1868 ஆகத்து 17 ஆம் நாளைய சூரிய ஒளிமறைப்பையும்  1871 திசம்பர் 11 ஆம் நாளில் தென் இந்தியச் சூரிய ஒளிமறைப்பையும், பிறகு 1874 இல் நிகழ்ந்த வெள்ளிக்கோள் கடப்பையும் பதிவு செய்தார். இந்த நோக்கீடுகளின்போது தான் முதன்முதலாக, ஒளிப்படக் கருவிகள் வானியல் நோக்கீட்டுக்கு விரிவாகப் பயன்படுத்தப்பட்டன.  இவரது ஒளிப்படவியல் வல்லமை,  டெனன்ட் பல ஒளிமறைப்புகளையும்  சூரிய ஒளிமுகட்டையும் நோக்கிடுகள் செய்ய பேருதவி புரிந்தது.

இவர் 1876 இல் அரசு மின்ட் கழகத் தலைவராகப் பணியமர்த்தப்பட்டார். இந்தப் பதவிவியில் 1882 இல் தான் பணிவிடை பெறும்வரை இருந்தார். பிறகு, இவர் இலண்டனுக்குத் திரும்பினார்.  இவர் 1885 இல் அரசு வானியல் கழக மன்றத்துக்கு உறுப்பினராகத் தேர்ந்தெடுக்கப்பட்டார். இவர் 1890 முதல் 1891 வரை அதன் தலைவராகவும் விளங்கினார். அப்போது இவர் வால்வெள்ளிகளில் ஆர்வம் கொண்டு பல வால்வெள்ளிகளின் வட்டணைகளின் கணக்கீடுகளைச் செய்துள்ளார்.

## மேற்கோள்கள்

பகுப்பு:1829 பிறப்புகள்
பகுப்பு:1915 இறப்புகள்
பகுப்பு:இசுக்காட்லாந்து வானியலாளர்கள்
பகுப்பு:பிரித்தானிய வானியலாளர்கள்
தோர்கர் மாவட்டம்

**தோர்கர் மாவட்டம்** (**Torghar District**) (, , பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும்.  இம்மாவட்டம் மன்செரா மாவட்டத்தின் 3 தாலுகாக்களைக் கொண்டு 2019ம் ஆண்டில் நிறுவப்பட்டது.இதன் நிர்வாகத் தலைமையிடம் ஜூத்பா நகரம் ஆகும். இம்மாவட்டம் மாகாணத் தலைநகரான பெசாவர் நகரத்திற்கு வடகிழக்கே  292 கிலோ மீட்டர் தொலைவில் உள்ளது. இது மலைகளால் சூழ்ந்த மாவட்டம் ஆகும். இம்மாவட்டத்தின் வடக்கில் சிந்து ஆறு மற்றும் பரந்தோ ஆறுகள் கூடுகிறது. இது கில்ஜித்-பல்டிஸ்தான் பகுதிக்கு மேற்கில் உள்ளது. 2005 பாகிஸ்தான் நிலநடுக்கத்தின் போது இம்மாவட்டம் பெரிதும் பாதிக்கப்பட்டது. 

## மாவட்ட நிர்வாகம்
497 சதுர கிலோ மீட்டர் பரப்பளவு கொண்ட தோர்கர் மாவட்டம் இரண்டு தாலுகாக்கள் கொண்டது. அவைகள்: ஜூத்பா தாலுகா மற்றும் காந்தேர் தாலுகா ஆகும். இது 16 ஒன்றியக் குழுக்களைக் கொண்டுள்ளது.
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை  171,349 ஆகும். அதில் ஆண்கள்  86,059 மற்றும் பெண்கள் 85,274 உள்ளனர். எழுத்தறிவு 23.86% கொண்டுள்ளது. 100% விழுக்காடு மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 22 பேர் மட்டுமே உள்ளனர்.பஷ்தூ மொழி 96.34%, இந்த்கோ மொழி 1.54%  பேசுகின்றனர்.

## மாகாணச் சட்டமன்றத் தொகுதிகள்
கைபர் பக்துன்வா மாகாணச் சட்டமன்றததிற்கு இம்மாவட்டத்திற்கு ஒரு சட்டமன்றத் தொகுதி ஒதுக்கப்பட்டுள்ளது.
## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
டி. கே. பசவேஸ்வர்

**துண்டூர் கலமேஷ்வர் பசவேஷ்வர்** (*Dundur Kalameshwar Basaveshwar*) ஒரு இந்திய அரசியல்வாதி மற்றும் தொழிற்சங்கவாதி ஆவார். இவர்  1898 ஆம் ஆண்டில் பிறந்தார். முதலாம் உலகப் போரின்போது அரசரால் ஆணையிடப்பட்ட இந்திய அதிகாரியாகப் பணியாற்றினார். 1932 ஆம் ஆண்டில் தொழிற்சங்க இயக்கத்தில் சேர்ந்தார்.  இவர் வட்ட அளவிலான கூட்டுறவு மேற்பார்வையிடல் ஒன்றியத்தின் தலைவராகவும், தொழில்துறை சங்கம் மற்றும் பிற குழுக்களின் தலைவராகவும் பணியாற்றினார்.  இவர் 1940-1941 சட்ட மறுப்பு இயக்கத்தில் தீவிரமாக இருந்தார் மற்றும் 1942 வெள்ளையனே வெளியேறு போராட்டத்தில் சேர்ந்தார்.  1946 தேர்தலில் பம்பாய் சட்டமன்றத்திற்கு தேர்ந்தெடுக்கப்பட்டார்.  1947 ஆம் ஆண்டு தார்வார் மாவட்டத்தில் உள்ள ஊர்க்காவல் ஊர்க்காவல் படையினர் அமைப்பின் மாவட்டத் தளபதியாக நியமிக்கப்பட்டார்.1952 தேர்தலில் ஹூப்ளி தொகுதியின் இட ஒதுக்கீடு செய்யப்படாத இடத்துக்கு இந்திய தேசிய காங்கிரசு வேட்பாளராக நின்று பம்பாய் சட்டமன்றத்திற்கு மீண்டும் தேர்ந்தெடுக்கப்பட்டார். பசவேஷ்வர் ஸ்ரீ அரவிந்தரின் சீடர் ஆவார். 

பசவேசுவர் சட்டப் பேரவையின் பதவிக்காலம் முடிவதற்குள் மரணமடைந்ததால், இடைத்தேர்தலில் இவரது இடத்தை நிரப்ப சுயேச்சை வேட்பாளர் கே. ஏ. சித்தப்பா தேர்ந்தெடுக்கப்பட்டார். 

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1898 பிறப்புகள்
தீபிகா சஞ்சய் சாவன்

**தீபிகா சஞ்சய் சாவன்**(Dipika Sanjay Chavan) ஒரு இந்திய அரசியல்வாதி ஆவார். இவர் மகாராட்டிரா மாநிலத்தின் 13 ஆவது சட்டமன்ற உறுப்பினர் ஆவார். இவர் பாக்லான் சட்டமன்றத் தொகுதியிலிருந்த தேர்ந்தெடுக்கப்பட்டார் மற்றும் இவர் தேசியவாத காங்கிரசு கட்சியைச் சேர்ந்தவர்.
## மேற்கோள்கள்

பகுப்பு:மகாராட்டிர அரசியல்வாதிகள்
பகுப்பு:மகாராட்டிர சட்டமன்ற பெண் உறுப்பினர்கள்
உசா பர்தாகூர்

**உசா பர்தாகூர்** (*Usha Barthakur*) (1912-1993) ஒரு இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல்சபையான மாநிலங்களவையில் அசாமை பிரதிநிதித்துவப்படுத்திய நாடாளுமன்ற உறுப்பினராக இருந்தார். இவர் ஷில்லாங்கில் உள்ள செயின்ட் மேரி கல்லூரியின் மாணவியாவார்.    

## மேற்கோள்கள்

பகுப்பு:1993 இறப்புகள்
பகுப்பு:1912 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பிரெடெரிக் ஜேம்சு கார்கிரீவுசு

**பிரெடெரிக் ஜேம்சு கார்கிரீவுசு** (*Frederick James Hargreaves*) (10 பிப்ரவரி 1891 &ndash; 4 செப்டம்பர் 1970)  ஒரு பிரித்தானிய வானியல் வல்லுநரும் ஒளிநுட்பரும் ஆவார்.

## பின்னணி
பிரெடெரிக் பிரித்தானியாவில் மிகவும் புகழ்பெற்ற ஒளிநுட்பவியலாளர் ஆவார். இவர் வானியல் தொலைநோக்கிகளுக்கான ஆடியாக்கத்திலும் ஓளிநுட்பத்திலும் வல்லுனர் ஆவார். இவர் வியாழன் வளிமண்டல வட்டாரங்களிலும் பட்டைகளிலும் நிகழும் கொந்தளிப்புகளைத் தொடர்ந்து விரிவாக நோக்கீடுகள் செய்து அவற்றின் வரைபடங்களை வரைந்துள்ளார்.

இவர் 1942 முதல் 1944 வரை பிரித்தானிய வானியல் கழகத் தலைவராக இருந்துள்ளார்.

இவர் காக்சு கார்கிரீவுசு-தாம்ப்சன் குழுமத்தை உருவாக்கி அதில் பங்கு தாரர் ஆனார். இதற்கான கட்டிடத்தைச் சுசக்சில் உள்ள பிரைட்டன் நகரப் பிரெசுட்டன் பார்க்கு அருகில் அமைந்த முதன்மை வழித்தடத்தின் வளாகத்தில் எழுப்பினார்.  பின்னர், கேன்கில் அசிலம் வளாகத்து சுரங்க ஆழ்மட்ட வான்படை முற்றுகை எண் 4 அமைவிடத்துக்கு நல்ல சூழலுக்காக  மாற்றினார். அவ்வளாகம் ஆடிகளுக்குச் செம்மையாகச் சாணைபிடிக்கவும் துல்லியமாக மேற்பரப்புத் தொடர்ச்சியை உருவாக்கவும் சிறந்த இடமாகவும் அதிர்வேதும் அற்றதாகவும் அமைந்தது. இது 1952 முதல் 1970 வரை அங்கு செயற்பட்டது.  இங்கு செய்த ஆடிகள் பட்டறைகளில் பின் வந்த உயர் முன்னேற்ற ஓர்தல் கருவிகளால் சரிபார்த்தபோது, கார்க்கிரீவுசு கைவெட்டு ஆடிகள் சோடிய ஒளி அலைநீளம் மூன்றளவுக்குத் துல்லியமாக இருத்தல் கண்டறியப்பட்டது.

இவர்  1936 முதல் 1994 வரை நார்மன் பிழ்சர் தொலைநோக்கி ஆக்கக் குழுமத்துக்குக் கேன்கில் சுரங்கத்தில் ஆடியாக்கப் பயிற்சி அளித்துள்ளார்.  நார்மன் பிழ்சர்  வான்காணகம்  சுரேவில் உள்ள கென்லியில் அமைக்கப்பட்டுள்ளது.

## தகைமைகளும் விருதுகளும்
*  இவர் 1938 இல் ஜாக்சன் குவில்ட்டு பதக்கத்தைப் பெற்றார்.
* நிலாவின் கார்கிரீவுசு குழிப்பள்ளம் இவரது நினைவாகப் பெயரிப்பட்டது.

## நூல் ஆதாரங்கள்
* *The size of the universe*, 1948, Penguin Books.
* *A Description of a Reflecting Telescope with Unusual Features*, Quarterly Journal of the Royal Astronomical Society, 3 (March 1962) 25-30.
* *A Home-made Equatorial*, The Observatory, 49 (Oct. 1926) 299-302.
* *The Northumberland Telescope at Cambridge Observatory*, The Observatory 60 (Dec. 1937) 322-325.
**Obituary* QJRAS 12 (1971), p.336
**Obituary* JBAA 82 (1971), p.43

பகுப்பு:1891 பிறப்புகள்
பகுப்பு:1970 இறப்புகள்
பகுப்பு:பிரித்தானிய வானியலாளர்கள்
சல்லா ரெட்டி

**சல்லா ரெட்டி** (*Challa Reddy*) (இறப்பு 1 ஜனவரி 2021) ஒரு இந்திய அரசியல்வாதி ஆவார். இவர் ஒய். எஸ். ஆர். காங்கிரஸ் கட்சிக்காக 2019 முதல் 2021 இல் தான் இறக்கும் வரை ஆந்திரப் பிரதேச சட்ட மேலவை உறுப்பினராக இருந்தார். இவர் முன்பு 1999 முதல் 2009 வரை மற்றும் 1983 முதல் 1989 வரை இந்திய தேசிய காங்கிரசினைப் பிரதிநிதித்துவப்படுத்தி, ஆந்திரப் பிரதேச சட்டப் பேரவையின் உறுப்பினராகப் பணியாற்றினார்.

ரெட்டி கோவிட்-19 நோயால் 71 வயதில் இறந்தார்.

## மேற்கோள்கள்

பகுப்பு:கர்நூல் மாவட்ட மக்கள்
பகுப்பு:2021 இறப்புகள்
பகுப்பு:ஆந்திரப் பிரதேச அரசியல்வாதிகள்
இலின் நகர நிக்கோலசு

**இலின்நகர நிக்கோலசு ** *(Nicholas of Lynn)*    அல்லது **இலின்னே** *(Lynne)*,  அல்லது (இலத்தீன் மொழியில்) **நிக்கோலசு தெ இலின்னா** *(Nicolas de Linna)*  ஒரு 14 ஆம் நுற்றாண்டு ஆங்கிலேய வானியலாளர் ஆவார்.

## வாழ்க்கை
நிக்கோலசு இலின் அரசர் பின்னர், இலின் பேராயர் துறைமுக நகராக விளங்கிய நார்த்போக்கில்1330 இல்  மேலோட்டமாகப் பிறந்ததாகத் தோன்றினாலும்  உறுதிபடுத்தப்பட்ட இவரது வாழ்க்கைப்பணி சார்ந்த தகவல்கள் இவர் 1360 வாக்கில் பிறந்துள்ளமைக்கான வாய்ப்பு நிலையை வழிமொழிகின்றன. மிக முந்தைய 1ஆம்  நூற்றாண்டு வரலாற்றாசிரியரான பேல்  கூற்றுப்படி, இவர் கார்மெலைட்டுத் துறவியாகி பலகலைக்கழக நகரான ஆக்சுபோர்டுக்கு இடம்பெயர்ந்தார். இங்கு, இவர் தனது அறிவியல் பணிக்காகப் பெரும்புசழ் பெற்றுள்ளார். இவர் 1386 இல் அன்று அதிகாரத்தில் கோலோச்சியிருந்த  நிலக்கிழார் ஜான் கான்ட்டு அழைப்பின்பேரில்,  *Kalendarium*  எனும் வானியல் அட்டவணைகளை வெளியிட்டார். இதில் 1387 முதல் 1462 வரையிலான விவரமான வானியல் தகவல் அடங்கியிருந்தம குறிப்பிடத்தக்கதாகும்.    இந்த வானியல் அட்டவணை 16 கையெழுத்துப் படிகளாகவும் ஓர் அச்சுப்படியாகவும் இன்றும் கிடைக்கிறது. காலம் சார்ந்த கணியவியல்(சோதிடம்) பார்க்க வடிவமைக்கப்பட்ட இவரது வானியல் அட்டவணைகள்  மிக நுட்பமானவை. இதில் வானியல் சுழற்சிகளோடு ஒத்திசைவுள்ள மருத்துவம் மேற்கொள்வதற்கான விதிகளும் உள்ளடங்கியிருந்தன; குறிப்பாக நிலாவின் கலைகளை வைத்து குருதியேற்றலைக் குறிப்பிடலாம்.  இவரது சமகாலத்தில் வாழ்ந்த ஜியோப்பிரே சாசர் இவரை மிகவும் பாராட்டியதோடு இவரது கணியவியல் நடைமுறைகளைப் பயன்படுத்தவும் செய்தார்.  இவர் தலைசிறந்த இசை வல்லுனரும் ஆவார். Later in life he moved to Cambridge, where he was promoted to subdeacon in 1410 and to deacon in 1411. The date of his death is unknown.

## தகைமை
மிக முந்தைய வாழ்க்கை வரலாற்றியலாளர்களைப் பொறுத்தவரையில் புவித் தேட்டம் எதிலும் இவர் ஈடுபடவில்லை.  இரிச்சர்டு காக்காக்லுய்த்து எனும் 16 நூற்றாண்டு புவிதேட்ட வரலாற்றியலாளர் தான் இவரை பிரான்சிசுக்கான் மினோரைட் குழுத் துறவியாகவும் கிரீன்லாந்துக்கும் அதற்கு அப்பாலும் சென்று அந்தப் பயண விவரங்களை *Inventio Fortunata* எனும் பனுவலில் எழுதி வெளியிட்டதாகவும் இனங்காண்கிறார்.  இவர் இத்தகவலைக் கணிதவியலாளரான ஜான் டீ வழியாகப் பெற்றிருக்கிறார். ஜான்டீ இத்தகவலை டட்சு நிலவரைவியலாளரான ஜெரார்டசு மெர்க்கார்ட்டரிடம் இருந்து பெற்றதாகக் கூறுகிறார்.   நிக்கோலசு மினோரைட் துறவியல்ல, கார்மெலைட் துறவி ஆவார்;  நிக்கோலசின் வான்கோளப் பணிக்கான சாசரின் பாராட்டைச் சாராமல், காகாக்லுய்த்தும் டீயும், பேலின் நூலைப் படித்திருந்தால், அயர்லாந்து நாட்டு குகு எனும் பிரான்சிசுக்கான் துறவி ஒருவர் குறிப்பிட்ட புவித்தேட்டப் பயணம் பற்றி ஒரு தொகுதியை எழுதியமையை அறிந்திருப்பர்.

## மேற்கோள்கள்

## மேலும் படிக்க
* "The Kalendarium of Nicholas of Lynn" by Nicholas of Lynn, edited and introduced by Sigmund Eisner. University of Georgia Press, Athens, Georgia, 1980. 
* Sykes, Egerton. *Nicolas of Lynn: The Explorer of the Arctic 1330–1390*. Markham House, 1969. .

பகுப்பு: ஆங்கிலேய வானியலாளர்கள்
பகுப்பு: பிரித்தானிய வானியலாளர்கள்
ஜான் விராட்டெசுலி

** ஜான் விராட்டெசுலி**  *(John Wrottesley)*   **விராட்டெசுலியின் இரண்டாம் கோமான்** (5 ஆகத்து 1798 – 27 அக்தோபர் 1867)  ஓர் ஆங்கிலேய வானியலாளரும் பிரித்தானிய மாவீரரும்(நைட்)அரசு வானியல் கழக ஆய்வுறுப்பினரும் ஆவார்.

## வாழ்க்கை
விராட்டெசுலி முதலாம் கோமான் ஜான் விராட்டெசுலியின் மகன் ஆவார். இவர்து முதல் மனைவி, சீமாட்டி கரோலின் பென்னெட் தான்கர்வில்லியின் நான்காம் கோமான் ஆகிய சார்லசு பென்னெட்டின் மகள் ஆவார்.  விராட்டெசுலி  தன் தந்தைக்குப் பிறகு 1841 மார்ச்சு, 16 இல் அடுத்த கோமான் ஆனார்.

இவர்  வானியலில் ஆற்றிய பங்களிப்புக்காகத் தனிபெருமை பெற்றவர் ஆவார்.  இவர் அரசு வானியல் கழகத்தை நிறுவிய உறுப்பினர்களில் ஒருவராவார். இவர் அந்நிறுவனத் தலைவராக 1841 முதல் 1842 வரை இருந்தார்.  இவர் 1839 இல் அரசு வானியல் கழகப் பொற்பதக்கத்தை *1318 விண்மீன்கலின் வல ஏற்றத்துக்கான அட்டவணையை* உருவாக்கியதற்காகப் பெற்றார்.    இவர் 1853 இல் மத்தேயு பான்டைன் மவுரி வானிலையியல் நோக்கீடுகளுக்கும் கண்டுபிடிப்புகளுக்குமான திட்டம் பற்றிய   கவன ஈர்ப்பை பிரபுக்களின் அவையில் கொண்டு வந்தார். இவர் 1855 நவம்பர் 30 இல்  அரசு வானியல் கழகத் தலைவராக இருந்தபோது, உரோசேவின் கோமகன் ஆனார்.

நிலாவின் விராட்டெசுலி குழிப்பள்ளம் இவரது நினைவாகப் பெயரிடப்பட்டது.

இவர் 1867 அக்தோபர் மாதத்தில் தனது 69 ஆம் அகவையில் இறந்தார்.

## குடும்பம்
இவர் 1821 ஜூலை 28 இல் சோபியா எலிசபெத்தை(இறப்பு: 13 ஜனவரி, 1880) மணந்தார்.  வ்சோபியா எலிசபெத்த் சுட்டாபோர்டுசயர் நகரச் சில்லிங்டன் சேர்ந்த கிப்பார்டின் மூன்றாம் மகள் ஆவார்.  இவர்களுக்கு ஐந்துமகன்களும் இரண்டு மகளும் உண்டு.  இவரது இளம் மகன்களான என்றியும் கேமரானும் போரில் கொல்லப்பட்டனர்.  இவருக்குப் பிறகு இவரது மூத்த மகனான ஆர்த்தர் விராட்டெசுலி மூன்றாம் கோமகன் ஆனார். ஜார்ஜ் வாட்டெசுலி இவரது மூன்றாம் மகன் ஆவார்.

## மேற்கோள்கள்

## வெளி இணைப்புகள்
* Awarding of RAS gold medal
* Obituary

பகுப்பு:1798 பிறப்புகள்
பகுப்பு:1867 இறப்புகள்
பகுப்பு:பிரித்தானிய வானியலாளர்கள்
ஜான் மெக்கன்சி பேக்கன்

மாண்புமிகு  ** ஜான் மெக்கன்சி பேக்கன்** *(John Mackenzie Bacon)*, (19 ஜூன் 1846 – 2, திசம்பர்,1904)  ஓர்  ஆங்கிலேய வானியலாளரும் வான்வலவரும் விரிவுரையாளரும் அரசுவானியல் கழகத்தின் ஆய்வுறுப்பினரும் ஆவார்.

## பின்னணி
ஜான் பெர்க்சயரில் உள்ள வுட்லாண்டுசு புனித மேரி ஆலயப் பாதிரியாரான ஜான்பேக்கனின் மகனும்  சிற்பியான ஜான் பேக்கனின் (சிற்பி பிறப்பு: 1777) பேரனும் ஆவார்.

## ஆய்வுகள்
இவர் 1888 இல் அரசு வானியல் கழக ஆய்வுறுப்பினராகத் தேர்வு செய்யப்பட்டார்.  இவரும் ஜான் நெவில் மசுக்கலைனும் உப்பல்வகை வளிமக்கூண்டு உரிமத்துக்காக வழக்கு பதிவு செய்தனர். He died in Cold Ash in Berkshire.

## ஒளிமறைப்புகள்
இவரும் இவரின் மகள் ஜெர்ட்ரூடே பேக்கனும் பிரித்தானிய வானியல் கழக உறுப்பினர்களாவர்.  பிரித்தானிய வானியல் கழகம் ஏற்பாடு செய்த ஒளிமறைப்பு நோக்கீட்டுத் தேட்டங்களில் இவர்கள் இருவரும் பங்கேற்றுள்ளனர்.  முதலில் இவர்கள் இலாப்லாந்து, வாத்சோவில்,1896 ஆகத்து 9 இல் நிகழ்ந்த ஒளிமறைப்பில் பங்கேற்றனர்ரிந்நிகழ்வில் இவர்களுக்கு முகில் மூட்ட வானிலையால் வெற்றி கிட்டவில்லை.  இரண்டாவ்வதாக இவர்கள் இந்தியா, பக்சாரில் 1898, ஜனவரி 22 இல் நிகழ்ந்த ஒளிமறைப்பில் கலந்துகொண்டனர்.  இங்கே இவர்கள் ஒளிமறைப்பை வெற்றிகரமாகப் ப்டம் எடுத்த்னனர். ஆனால், இந்த ஒளிப்படம் தொலைந்து விட்டுள்ளது.
 பேக்கன்களிலியோனிடு விண்கற்களின் நோக்கிடுகளைச் செய்ய, சுட்டான்லி சுபென்சர் இயக்கிய வளிமக்கூண்டில் 1899 நவம்பரில் சென்றனர் இந்த பரப்பு நியூசுபரியில் இருந்து நவம்பர் 16 வியாழக்கிழமையன்று காலை 4 மணியளவில்  புறப்பட்டு மேற்காக நகர்ந்து நீத்தில் முடிந்தது. இப்பயணத்தில் ஒரு சில விண்கற்களே நோக்கீடு செய்யப்பட்டுள்ளன.  மூன்றாம் ஒளிமறைப்புத் தேட்டம், 1900 மே 28 இல் வட கரோலினா, வாடேசுபரோவில் நிகழ்ந்த ஒளிமறைப்பாகும். இது வெற்றிகரமாக அமைந்தது.

## மேற்கோள்கள்

## வெளி இணைப்புகள்

* 
* 
* 

பகுப்பு:1846 பிறப்புகள்
பகுப்பு:1904 இறப்புகள்
பகுப்பு:பிரித்தானிய வானியலாளர்கள்
பகுப்பு:ஆங்கிலேய வானியலாளர்கள்
லக்கி மார்வாத் மாவட்டம்

**லக்கி மார்வாத் மாவட்டம்** (**Lakki Marwat**) (, ), பாக்கித்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இது பன்னு மாவட்டத்தின் சில வட்டங்களைக் கொண்டு 1 சூலை 1992 அன்று நிறுவப்பட்ட்து. இதன் ஆட்சித் தலைமையிடம் **[[லக்கி மார்வாத்]]** நகரம் ஆகும். 
## அமைவிடம்
கைபர் பக்துன்வா மாகாணத்த்தின் தெற்கில் அமைந்த லக்கி மார்வாத் மாவட்டத்தின் வடக்கில்  கரக் மாவட்டம், பன்னு மாவட்டம் தெற்கில் தெற்கு வசீரிஸ்தான் மாவட்டம், மேற்கில் தாங்க் மாவட்டம், தெற்கில் தேரா இஸ்மாயில் கான் மாவட்டம், மேற்கில் பஞ்சாப் மாகாணத்தின் மியான்வாலி மாவட்டம் ஆகியன எல்லைகளாக உள்ளன.

பிரித்தானிய இந்தியாவின் ஆட்சியில், லக்கி மார்வாத்  சுதேச சமஸ்தானமாக விளங்கியது.
## புவியியல்
இம்மாவட்டத்தில் 500 மீட்டர் முதல் 1000 மீட்டர் உயரமுள்ள மார்வாத் மலைத்தொடர்களும், நீரோடைகளும், சமவெளிகளும் நிறைந்துள்ளன.
## மாவட்ட  ஆட்சி
லக்கி மார்வாத் மாவட்டம் மூன்று வட்டங்களைக் கொண்டது. அவைகளாவன:
* லக்கி மார்வாத் வட்டம்
* சராய் நௌரங் வட்டம் 
* காசனிகேல் வட்டம் 

இம்மாவட்ட மூன்று நகராட்சிகளை கொண்டுள்ளது. மாவட்டத்தில் மவுசாசா எனும் வருவாய் அலகுகள் 157 உள்ளன.

### மாகாணச் சட்டமன்றம்
இம்மாவட்டத்திலிருந்து கைபர் பக்துன்வா மாகாணச் சட்டமன்றத்திற்கு 3 சட்டமன்றத் தொகுதிகள் கொண்டுள்ளது.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை  9,02,138 பேர் ஆவர். அதில் ஆண்கள் 455,402 பேரும் பெண்கள் 446,732 பேருமாக  உள்ளனர். எழுத்தறிவு 44.13% கொண்டுள்ளது. 90.11% விழுக்காடு மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 206  பேர் மட்டுமே உள்ளனர். இம்மாவட்டத்தில் பஷ்தூ மொழியை  98.68% மக்கள் பேசுகின்றனர்.

## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

## வெளி இணைப்புகள்
*Early history of Marwats
*Herbert Edwardes's description of Marwats .Hadi(1996).(1848–49)
*Marwat uprising against the Sikhs (1847)
*District Government Lakki Marwat
*The Rise and Fall of a Railway Junction

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
தாங்க் மாவட்டம்

**தாங்க் மாவட்டம்** (**Tank District**) (, , பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் தாங்க் நகரம் ஆகும். கைபர் பக்துன்வா மாகாணத்தின் தெற்கில் அமைந்த இம்மாவட்டம் 1 தாலுகாவும், 16 ஒன்றியக் குழுக்களும் கொண்டது.
## அமைவிடம்
தாங்க் மாவட்டத்தின் வடகிழக்கில் லக்கி மார்வாத் மாவட்டம், கிழக்கிலும், தென்கிழக்கிலும் தேரா இஸ்மாயில் கான் மாவட்டம், மேற்கில் தெற்கு வசீரிஸ்தான் மாவட்டம் எல்லைகளாக உள்ளது.  

## தட்ப வெப்பம்
கோடக்காலத்தில் இதன் வெப்பம் 110–120&nbsp;°F ஆக இருக்கும்.  

## மாவட்ட நிர்வாகம்
இம்மாவட்டம் ஒரு தாலுகாவும், 16 ஒன்றியக் குழுக்களையும் கொண்டது. கைபர் மாகாணச் சட்டமன்றத்திற்கு இம்மாவட்டம் ஒரு சட்டமன்றத் தொகுதியை கொண்டுள்ளது.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை  4,27,044 ஆகும். அதில் ஆண்கள்  218,883  மற்றும் பெண்கள் 208,131 உள்ளனர். எழுத்தறிவு 40.98%  கொண்டுள்ளது. இம்மாவட்டத்தில் மதச்சிறுபான்மையோர் 503 பேர் மட்டுமே உள்ளனர்.இம்மாவட்ட மக்களில் பஷ்தூ மொழி 81.87%, சராய்கி மொழி 16.05,  இண்டிக்கோ மொழி 0.75% பேசுகின்றனர்.

## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

## வெளி இணைப்புகள்
*Durand Line re-demarcation
*http://www.maplandia.com/pakistan/n-w-f-p/dera-ismail-khan/mullazai/

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
சாம்பு சரண் படேல்

**சாம்பு சரண் படேல்** (*Shambhu Sharan Patel*) என்பவர் பீகாரைச் சேர்ந்த இந்திய அரசியல்வாதி ஆவார். இவர் மே 29, 2022 முதல் பாரதிய ஜனதா கட்சியின் சார்பில் பீகாரி மாநில மாநிலங்களவை உறுப்பினராக பணியாற்றி வருகிறார். படேக் பீகார் மாநிலம் ஷேக்புரா மாவட்டத்தைச் சேர்ந்தவர்.

## வாழ்க்கை
சாம்பு சரண் படேல் பீகாரின் ஷேக்புரா மாவட்டத்தில் பிறந்தார். இவர் குர்மி இனத்தைச் சேர்ந்தவர்.

## மேற்கோள்கள்

பகுப்பு:பாரதிய ஜனதா கட்சி அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:பீகார் அரசியல்வாதிகள்
கீழ் தெற்கு வசீரிஸ்தான் மாவட்டம்

**கீழ் தெற்கு வசீரிஸ்தான் மாவட்டம்** (**Lower South Waziristan District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் **வானா நகரம்** ஆகும்.  இம்மாவட்டம் தெற்கு வசீரிஸ்தான் மாவட்டத்தின் பகுதிகளைக் கொண்டு 13 ஏப்ரல் 2022 அன்று நிறுவப்பட்டது. இது கைபர் பக்துன்வா மாகாணத்தின் தென்மேற்கில் அமைந்துள்ளது.
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை
3,07,815 ஆகும்.

## மாவட்ட நிர்வாகம்
இம்மாவட்டம் நான்கு தாலுகாக்களைக் கொண்டது.
 
*வானா தாலுகா 
* சாகை மாவட்டம் 
*தோய் குல்லா தாலுகா 
*பிர்மில் தாலுகா 
## இதனையும் காண்க
* கைபர் பக்துன்வா மாகாணம் 
* வசீரிஸ்தான்
* தெற்கு வசீரிஸ்தான் மாவட்டம்
* வடக்கு வசீரிஸ்தான் மாவட்டம்
* கைபர் பக்துன்வா மாவட்டப் பட்டியல்
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
மேல் தெற்கு வசீரிஸ்தான் மாவட்டம்

**மேல் தெற்கு வசீரிஸ்தான் மாவட்டம்** (**Upper South Waziristan District**), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இம்மாவட்டம் 13 ஏப்ரல் 2022 அன்று தெற்கு வசீரிஸ்தான் மாவட்டத்தின் வடக்குப் பகுதிகளைக் கொண்டு நிறுவப்பட்டது. தெற்கு பகுதிகளைக் கொண்டு கீழ் தெற்கு வசீரிஸ்தான் மாவட்டம் நிறுவப்பட்டது. இம்மாவட்டம் கைபர் பக்துன்வா மாகாணத்தின் தென்மேற்கு பகுதியில் உள்ளது. இதன் நிர்வாகத் தலைமையிடம் ஸ்பின்கை நகரம் ஆகும். 

## மாவட்ட நிர்வாகம்
இம்மாவட்டம் 4 தாலுகாக்களைக் கொண்டுள்ளது. அவைகள்:

* மாக்கின் தாலுகா
* லத்தா தாலுகா 
* செர்வேகை தாலுகா 
* தியார்சா தாலுகா 
## இதனையும் காண்க
* வசீரிஸ்தான்
* தெற்கு வசீரிஸ்தான் மாவட்டம்
* வடக்கு வசீரிஸ்தான் மாவட்டம்
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
ஜான் பால்டுவின்

**ஜான் எவான் பால்டுவின்** *(John Evan Baldwin)* (6 திசம்பர் 1931 – 7 திசம்பர் 2010) ஒரு பிரித்தானிய வானியலாளரும் அரசு கழக ஆய்வுறுப்பினரும் ஆவார்.  இவர் 1954 இல் இருந்து கேவண்டிழ்சு வானியற்பியல் குழுவில் பணிபுரிந்தார்.   முன்பு இது முல்லார்டு கதிர்வீச்சு வான்காணகம் என அழைக்கப்பட்டதாகும்.  இவர் கதிர்வீச்சு வானியலில் வானியல்வகை குறுக்கீட்டளவியை வடிவமைப்பதில் பாத்திரம் வகித்துள்ளார். பின்னர், வானியல் ஒளியியல் குறுக்கீட்டளவியை வடிவமைப்பதிலும் இலக்கப் படிமவாக்கத்திலும் பங்களிப்புகள் செய்துள்ளார். இவர் ஆந்திரமேடோ பால்வெளி கதிர்வீச்சு உமிழ்வும் பெர்சியூசு பால்வெளிக் கொத்துக் கதிர்வீச்சு உமிழ்வும் பற்றிய முதல் படங்களை எடுத்துள்ளார்; மேலும் பல முனைவான செயல்பாட்டில் உள்ள பால்வெளிகளின் இயல்புகளை அளந்துள்ளார்.  இவர்1985 இல் பொருள்வில்லை மறைக்கும் குறுக்கீட்டளவி நோக்கீடுகளை மேற்கொண்டுள்ளார். பிறகு, இவர் கேம்பிரிட்ஜ்  ஒளியியல் பொருள்வில்லைத் தொகுப்புத் தொலைநோக்கியை உருவாக்கி, அதை இயக்கிட உதவியுள்ளார். அதேபோல இலக்கப் படிமவாக்க முறையையும் உருவாக்க உதவியுள்ளார்.   இவருக்கு 2001 இல் ஜாக்சன் குவில்ட்டுப் பதக்கம் தரப்பட்டது. குறுக்கீட்டளவியல், பொருள்வில்லை வடிவமைப்புப் புலங்களில் தொழில்நுட்பப் பங்களிப்புகளுக்காக வழங்கப்பட்டது.

இவர் கேம்பிரிட்ஜ், அரசிக் கல்லூரி ஆய்வுறுப்பினராக 1949 இல் தேர்ந்தெடுக்கப்பட்டார். அங்கு  ஆக்கல்லூரியின் ஆய்வுறுப்பினராக1999 முதல் தேர்ந்தெடுக்கப்பட்டு, அத்தகைமையோடு தன் ஆயுள் முழுவதும் அதாவது, 2010 இல் தன் இறப்பு நேர்ந்தவரை தொடர்ந்திருந்துள்ளார்.

## மேற்கோள்கள்

## வெளி இணைப்புகள்
* - John Baldwin's page at the MRAO
* - Photo of John Baldwin  with Jan Hendrik Oort, Bob Rubin and Vera Rubin

பகுப்பு:1931 பிறப்புகள்
பகுப்பு:2010 இறப்புகள்
பகுப்பு:பிரித்தானிய வானியலாளர்கள்
பிராங்கு மெக்கிளீன்

**பிராங்கு மெக்கிளீன்** *(Frank McClean)*  (13 நவம்பர் 1837 – 8 நவம்பர் 1904)  ஒரு பிரித்தானிய வானியலாளரும் அரசு கழக ஆய்வுறுப்பினரும் அரசு வானியல் கழக ஆய்வுறுப்பினரும் ஆவார்.  இவர் கதிர்நிரல் அளவியின் பொருள்வில்லைப் படிகம் வடிவமைத்த முன்னோடியும் ஆவார்.

## வாழ்க்கை
இவரது தந்தையான ஜான் பிரான்சிசு மெக்கிளீன் ஒரு பொறியாளரும் அரசு கழக ஆய்வுறுப்பினரும் ஆவார். பிராங்கு மெக்கிளீன் 1859 இல் கேம்பிரிட்ஜ் பல்கலைக்கழக டிரினிட்டி கல்லூரியில் பட்டம் பெற்றதும் அங்கே இவர் அடுத்த மூன்றாண்டுகளுக்குப் பட்டமேற்படிப்பு அறிஞராக இருந்துள்ளார். அப்போதே, 1859 முதல் 1862 வரை  இவர் சர் ஜான் ஆவுக்சா குழுமத்தில் பொறியியல் பயிற்சியாளராகவும் விளங்கினார். அப்போது  இவர் பென்சு மாவட்டங்களுக்கான வடிகால் அமைப்புகளின் மேம்பாட்டில் பங்கேற்றுள்ளார்.    இவர் 1862 இல் மெக்கிளீன், சுட்டைல்மன் குழுமத்தில் பங்குதாரராக இருந்து 1870 இல் வானியலில் ஈடுபட அதிலிருந்து பணிவிடை பெற்றுள்ளார். இவர் தன் மனைவி கிரெகு எனும் எல்லனுடனும் தம் மக்களுடனும் (மூன்று மகன்கள், இரண்டு மகள்கள்) பெர்ன்கிளிப்பில் உள்ள தர்ன்பிரிட்ஜ் வெல்சில் வாழ்ந்தார்.

இவர் வானியலில் கதிர்நிரல் அளவி வடிவமைப்புப் பணியில் முதன்மையான பங்களிப்பு செய்துள்ளார். இவர் தனது பயனுக்கான விண்மீன் கதிர்நிரல் அளவியை 1875 இல் புனைந்துள்ளார். இதைக் கொண்டு சூரிய prominences நோக்கிடு செய்துள்ளார்.  இவர்1877 இல் தர்ன்பிரிட்ஜில் உள்ள இரசுட்டுகால் வீட்டிற்குச் சென்று அங்கே வீட்டின் கூரையில் தன் வரிக்கீற்று கதிர்நிரல் அளவியுடனும் மின்பயன்கருவியுடனும் இணைந்த புவிமுனை சூரிய நோக்களவியை நிறுவி,    சூரிய கதிர்நிரலையும் உயரெடைத் தனிமங்களின் கதிர்நிரலையும் ஆய்வுசெய்யத் தொடங்கியுள்ளார்.  இவர் ஒரு வான்காணகத்தை நிறுவி, வடத் தொகுத்து அரைக்கோளத்தின் மிகப் பொலிவான விண்மீன்களின் அளக்கையை மேற்கொண்டார்.  இவர் இரண்டு ஆண்டுகளில்  வட அரைக்கோள அளக்கையை முடித்து, *இயற்கை* இதழில் 166 விண்மீன்களுக்க்கான கதிர்நிரல்களை வெளியிட்டார்.  இவர் 1897 இளவேனிற் காலத்தில் தென் அரைக்கோள விண்மீன்களை அளக்கை செய்ய, நன்னம்பிக்கைமுனைக்க்குச் சென்றார்.  ஆறு மாதங்களில் இவர் 116 பொலிவு மிக்க விண்மீன்களின் கதிர்நிரல் ஒளிப்படங்களை எடுத்து முடித்தார். பிறகு, 1897 இல் பீட்டா சுகார்ப்பி, பீட்டா கானிசு மெஜாரிசு, பீட்டா சென்ட்டாரி, பீட்டா குரூசிசு  ஆகியவற்றின் கதிர்நிரல்களில் உயிரகத்தின் தடத்தைக் கண்டுபிடித்தார்.  இவருக்கு 1899 இல் விண்மீன்களின் கதிர்நிரல் அளக்கைப் பணிக்காக அரசு வானியல் கழகப் பொற்பதக்கம் வழங்கப்பட்டது.  பிறகு, இவர் இலண்டனில் உள்ள 2,  ஆன்சுலோ சதுக்கத்திலும் 1, ஆன்சுலோ தோட்டத்திலும் வாழ்துள்ளார்.  இவர் வரலாற்று ஆய்வுகளை மேற்கொண்டார்; தொல்நாணயங்களைத் திரட்டினார்;இத்தாலியிலும் பிரான்சிலும் குறிப்பிடத்தக்க இடைக்காலக் கலைப்படைப்புகள், நூல்கள், கையெழுத்துப்படிகள் ஆகியவற்றைத் திரட்டினார்.  இவரின் மகன் பிரான்சிசு மெக்கிளீன் முன்னோடி வான்வலவராக மிகவும் பெயர்பெற்றார்.

இவர் பெல்ஜியத்தில் உள்ள பிரசலில் இறந்தார். இவரது உடல் இலண்டனில் உள்ள கென்சால் கிரீன் கல்லறையில்  அடக்கம் செய்யப்பட்டது.

## மேற்கோள்கள்

பகுப்பு:1837 பிறப்புகள்
பகுப்பு:1904 இறப்புகள்
பகுப்பு:பிரித்தானிய வானியலாளர்கள்
பிராங்கு ஆர்த்தர் பெல்லாமி

**பிராங்கு ஆர்த்தர் பெல்லாமி** *(Frank Arthur Bellamy)* (17 அக்தோபர் 1863 – 15 பிப்ரவரி 1936)  ஒரு பிரித்தானிய வானியலாளர் ஆவார்.  இவர் தன் ஒன்றுவிட்ட உடன்பிறப்பான எத்தேல் பெல்லாமியுடன் இணைந்து  *வான்வரை அட்டவணைகளில்* பணிபுரிந்தார்.
## வாழ்க்கை
பிராங்கு பெல்லாமி 1863 இல் ஆக்சுபோர்டு, புனித ஜான் தெருவில் மாந்தேகு பெல்லாமிக்கு மகனாகப் பிறந்தார்.

இவர் ஆக்சுபோர்டு மகதலின் கல்லூரியின் பள்ளியில் பயின்றுள்ளார். இவர் தன் பதினெட்டாம் அகவைக்கு சில மாதங்களுக்கு முன்பு, 1881 ஜூலையில்  இராடுகிளிப் வான்காணகத்தில் இரண்டாம்நிலை உதவியாளராக பணியமர்த்தப்பட்டுள்ளார். இப்பதவியில் முன்பு  இவரது அண்ணன்களான பிரெடெரிக்கும் காரியும்  இருந்துள்ளனர்.

பெல்லாமி பிரித்தானிய வானியலாளராகி, எத்தேல் பெல்லாமி எனும் தன் ஒன்றுவிட்ட உடன்பிறப்புடன் இணைந்து *வான்வரை அட்டவணைகளை* உருவாக்கும் பணியில் ஈடுபட்டார். இவர்கள் இருவரும் இணைந்து 1,000,000  எண்ணிக்கைக்கும் மேலான விண்மீன்களின் தரவுகளை ஒளிப்பட நுட்பம் வழியாகப் பதிவு செய்தனர்.  இவர் அரசு வானிலையியல் கழகத்தின் ஆய்வுறுப்பினராக 1883 மே 16 இல் தேர்ந்தெடுக்கப்பட்டார்.  இவர் 1896 பிப்ரவரி 14 இல் அரசு வானியல் கழகத்தின் ஆய்வுறுப்பினராக தேர்ந்தெடுக்கப்பட்டார்.  இறுதியாக இவர்1933, திசம்பர், 27 இல் பிரித்தானிய வானியல் கழகத்தில் சேர்ந்தார்.

பெல்லாமி 1890 இல் நிறுவப்பட்ட ஆக்சுபோர்டு அஞ்சல்வில்லைக் கழகத்தின் நிறுவல் செயலாளராகவும் பொருளாளராகவும் விளங்கினார். இவர் இந்த இரு பதவிகளிலும் தன் இறப்புவரை தொடர்ந்து இருந்துள்ளார்.

இவரும் இவரது நெருங்கிய உறவினரான எத்தேல் பெல்லாமியும் 1930 இல் ஆக்சுபோர்டு, வின்செசுட்டர் சாலை,  2 ஆம் இலக்க இல்லத்துக்குச் சென்று வாழலாயினர். அங்கு, இதற்கான நீலநிறப் பட்டயம் ஒன்று இவர்களது நினைவாக நிறுவப்பட்டுள்ளது.

இவர் 1936 இல்  தன் பிளாசுகெட்டு எனும் நண்பரோடு கீழே விழுந்து அடிபட்டாதால்,  ஆக்சுபோர்டு, வின்செசுட்டர் சாலை, 2 ஆம் இலக்க வீட்டில் இறந்தார். இவர் பலகாலம் தன் ஒன்றுவிட்ட உடன்பிறப்புடன் பணிபுரிந்தாலும் தன் இறுதிக் காலச் செல்வம் முழுவதையும் கேம்பிரிட்ஜ் பல்கலைக்கழகத்துக்கே எழுதி வைத்தார்.  இது குடும்பத்தினை விட சமூகத்துக்கே இவர் பெருமதிப்பு தந்ததைக் காட்டுகிறது.  ஆனால், எத்தேல் பெல்லாமியின் நிதி, இவர் தன் சொத்தில் ஒருபகுதியை விற்க நேர்ந்தபோதெல்லாம் இவருக்கு உதவியுள்ளது.

இவர் ஆக்சுபோர்டில் உள்ளபுனித செப்புல்கர் கல்லறையில்  அடக்கம் செய்யப்பட்டார்.
## அஞ்சல் வில்லை வெளியீடுகள்
** ஆக்சுபோர்டு, கேம்பிரிட்ஜ் கல்லூரி தூதுவர் அஞ்சல் வில்லைகள், அட்டைகள்  உறைகள் 1871-86*. 1921.
** ஆக்சுபோர்டு, கேம்பிரிட்ஜ் பல்கலைக்கழகங்களில் பயன்படுத்தும் கல்லூரி தூதுவர் அஞ்சல் வில்லைகள், அட்டைகள்  உறைகள் சுருக்கமான பதிவேடு,  1871முதல் 1895 வரையிலானதும்*  ;  * 1859 முதல் 1885 வரையில் ஆக்சுபோர்டு தொழில் ஒன்றியக் கழகம் பயன்படுத்திய அஞ்சல்வில்லைகளும்*, 1925.
** PCGB வரலாறு 1909-12*. (ஜே. ஜே. தார்லோவுடன் இணைந்து)

## மேற்கோள்கள்

பகுப்பு:1863 பிறப்புகள்
பகுப்பு:1936 இறப்புகள்
பகுப்பு:பிரித்தானிய வானியலாளர்கள்
ஹங்கு மாவட்டம்

**ஹங்கு மாவட்டம்** (**Hangu District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் *ஹங்கு* நகரம் ஆகும். ஹங்கு நகரம், மாகாணத் தலைநகரான பெசாவர் நகரத்திற்கு தென்கிழக்கில் 111 கிலோ மீட்டர் தொலைவில் உள்ளது. 

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 5,18,811  ஆகும். அதில் ஆண்கள் 2,49,044 மற்றும் பெண்கள்  2,69,732 உள்ளனர். எழுத்தறிவு  43.59% கொண்டுள்ளது. 80.24% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 933 பேர் மட்டுமே உள்ளனர்.  98.95% மக்கள் பஷ்தூ மொழி பேசுகின்றனர்.
## மாவட்ட நிர்வாகம்
இம்மாவட்டம் இரண்டு தாலுகாக்கள் கொண்டது. அவைகள்:
# ஹங்கு தாலுகா
# தால் தாலுகா 

## மக்கள் பிரதிநிதிகள்
இம்மாவட்டம் ஒரு பாகிஸ்தான் நாடாளுமன்ற தொகுதியும், கைபர் பக்துன்வா மாகாணச் சட்டமன்றத்திற்கு இரண்டு சட்டமன்றத் தொகுதிகளையும் கொண்டுள்ளது.
## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

## மேலும் படிக்க
*

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
நபம் ரெபியா

**நபம் ரெபியா** (*Nabam Rebia*) என்பவர் அருணாச்சலப் பிரதேசத்தினைச் சேர்ந்த பாரதிய ஜனதா கட்சியின் அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் அருணாச்சலப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். அருணாச்சல பிரதேச சட்டமன்றத்தின் பேரவைத் தலைவராக இருந்துள்ளார்.

முன்னதாக இவர் இந்தியத் தேசிய காங்கிரசு கட்சியின் உறுப்பினராக, மாநிலங்களவையில் அருணாச்சல பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். இவர் அருணாச்சலப் பிரதேச சட்டமன்றத் தொகுதியான தோய்முக்கு தொகுதியின் முன்னாள் சட்டமன்ற உறுப்பினர் மற்றும் அருணாச்சல பிரதேசத்தில் பாஜக தலைமையிலான பெமா காண்டு அரசாங்கத்தில் நகர்ப்புற வளர்ச்சி, நகரத் திட்டமிடல், வீட்டுவசதி, நகர்ப்புற உள்ளாட்சி அமைப்புகள் மற்றும் சட்டம் மற்றும் நீதி அமைச்சராக இருந்தவர் ஆவார்.

## மேற்கோள்கள்


## வெளி இணைப்புகள்

* ராஜ்யசபா இணையதளத்தில் சுயவிவரம் 

பகுப்பு:1962 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
குர்ரம் மாவட்டம்

**குர்ரம் மாவட்டம்** (**Kurram District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் **பராச்சிநர்** நகரம் ஆகும். பராச்சிநர் நகரம், கைபர் பக்துன்வா மாகாணத் தலைநகரான பெசாவர் நகரத்திற்கு  தென்மேற்கே 252 கிலோ மீட்டர் தொலைவில் உள்ளது. இம்மாவட்டத்தில் 98.6% மக்கள் பஷ்தூ மொழி பேசுகின்றனர். இம்மாவட்டத்தில் குர்ரம் ஆறு பாய்கிறது. இதன் பெரும்பான்மை மக்கள் பஷ்தூ மொழி பேசும் சியா இசுலாம் பிரிவினர் ஆவார். இம்மாவட்டத்தின் கிழக்கு, வடகிழக்கு பகுதி தவிர மற்ற பகுதிகள் ஆப்கானித்தான் நாட்டை எல்லைகளாக கொண்டுள்ளது.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 615,372 ஆகும். அதில் ஆண்கள் 3,06,935 மற்றும் பெண்கள் 3,08,393 உள்ளனர். எழுத்தறிவு 40.43% கொண்டுள்ளது. 93.82%  மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 904  பேர் மட்டுமே உள்ளனர். 98.6% மக்கள் பஷ்தூ மொழி பேசுகின்றனர். 
## மாவட்ட நிர்வாகம்
குர்ரம் மாவட்டம் 3 தாலுகாக்கள் கொண்டது.அவைகள்:

* மத்திய குர்ரம் தாலுகா 
* கீழ் குர்ரம் தாலுகா 
* மேல் குர்ரம் தாலுகா
### சட்டமன்றப் பிரதிநிதிகள்
கைபர் பக்துன்வா மாகாணச் சட்டமன்றத்திற்கு இம்மாவட்டம் இரண்டு தொகுதிகளைக் கொண்டுள்ளது.

## இதனையும் காண்க
* வசீரிஸ்தான்
* தெற்கு வசீரிஸ்தான் மாவட்டம்
* வடக்கு வசீரிஸ்தான் மாவட்டம்
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

## உசாத்துணை
* Martin, Gerald (1879). "Survey Operations of the Afghanistan Expedition; The Kurram Valley." In *Proceedings of the Royal Geographical Society and Monthly Record of Geography*, New Monthly Series, Vol. 1, No. 10 (Oct. 1879), pp. 617-645.
* Bowles, Gordon T. (1977). *The People of Asia*. London. Weidenfeld & Nicolson.
* Scott-Moncrieff, Major-General Sir George K. "The Roads of the North-West Frontier." *Blackwood's Magazine*, No. MCCCIV, Vol. CCXV, June 1924, pp.&nbsp;743–757.
* Swinson, Arthur (1967). *North-West Frontier*. Frederick A. Praeger, New York, Washington.

## வெளி இணைப்புகள்
* Fata's official site
* Short description of Kurram Agency 
* Brief and partial history of Kurram Agency 
* Briefly All about Kurram Agency
பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
க. இரவீந்திர குமார்

**கனகமேடல இரவீந்திர குமார்** (க. இரவீந்திர குமார்)(*Kanakamedala Ravindra Kumar*) என்பவர் ஆந்திரப்பிரதேசத்தினைச் சேர்ந்த இந்திய அரசியல்வாதியும் நாடாளுமன்ற உறுப்பினரும் ஆவார். இவர் தெலுங்கு தேசம் கட்சியின் உறுப்பினர் ஆவார். இவர் இந்திய நாடாளுமன்ற மேலவையான மாநிலங்களவைக்கு மார்ச் 15, 2018 அன்று ஆந்திரப் பிரதேச மாநிலத்திலிருந்து மாநிலங்களவைக்குப் போட்டியின்றி தேர்ந்தெடுக்கப்பட்டார்.

## மேற்கோள்கள்


பகுப்பு:1956 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
கீழ் தீர் மாவட்டம்

**கீழ் தீர் மாவட்டம்** (**Lower Dir District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் **திமெர்கரா** நகரம் ஆகும். இந்நகரம் கைபர் பக்துன்வா மாகாணத் தலைநகரான பெசாவர் நகரத்திற்கு வடக்கில் 199 கிலோ மீட்டர் தொலைவில் உள்ளது. 1996-ஆம் ஆண்டில் தீர் மாவட்டத்தை கீழ் தீர் மாவட்டம் மற்றும் மேல் தீர் மாவட்டம் என இரண்டாகப் பிரிக்கப்பட்டது. 

## அமைவிடம்
இதன் கிழக்கில் சுவாத் மாவட்டம், மேற்கில் ஆப்கானித்தான், வடக்கிலும், வடகிழக்கிலும் முறையே கீழ் சித்ரால் மாவட்டம், மேல் தீர் மாவட்டம் மற்றும் தெற்கில் மாலகண்ட் மாவட்டம் & பஜௌர் மாவட்டம் எல்லைகளாக உள்ளது.  

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 14,36,082 ஆகும். அதில் ஆண்கள் 7,09,829 மற்றும் பெண்கள் 7,26,203 உள்ளனர். இதன் சராசரி எழுத்தறிவு 61.83% ஆகும். 97.19% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 471 பேர் மட்டுமே உள்ளனர்.99.30% மக்கள் பஷ்தூ மொழி பேசுகின்றனர்.
## மாவட்ட நிர்வாகம்
இம்மாவட்டம் 5 தாலுகாக்கள் கொண்டது. இம்மாவட்டம் பாகிஸ்தான் நாடாளுமன்றத்திற்கு ஒரு  தொகுதியும், கைபர் பக்துன்வா மாகாணச் சட்டமன்றத்திற்கு 5 தொகுதிகளும் கொண்டுள்ளது. 
## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

## வெளி இணைப்புகள்
*Khyber-Pakhtunkhwa Government website section on Lower Dir
*Khyber-Pakhtunkhwa news website section on Lower Dir
பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
மேல் தீர் மாவட்டம்

**மேல் தீர் மாவட்டம்** (**Upper Dir District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் **தீர்** நகரம் ஆகும். தீர் நகரம், கைபர் பக்துன்வா மாகாணத் தலைநகரான பெசாவர் நகரத்திற்கு வடக்கே 269 கிலோ மீட்டர் தொலைவில் உள்ளது. 1970-ஆம் ஆண்டில் தீர் மாவட்டத்தின் பகுதிகளைக் கொண்டு மேல் தீர் மாவட்டம் மற்றும் கீழ் தீர் மாவட்டம் என இரண்டாகப் பிரிக்கப்பட்டது. 
## அமைவிடம்
பாகிஸ்தானின் வடக்கில் உள்ள மேல் தீர் மாவட்டத்தின் வடக்கிலும், வடமேற்கிலும் முறையே சித்ரால் மாவட்டம் மற்றும் ஆப்கானித்தான் உள்ளது. கிழக்கில் சுவாத் மாவட்டம்,  தெற்கில் கீழ் தீர் மாவட்டம்  எல்லைகளாக உள்ளது.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 9,47,401 ஆகும். அதில் ஆண்கள்  4,66,594 மற்றும் பெண்கள் 4,80,766 உள்ளனர். இதன் சராசரி எழுத்தறிவு  46.09%  ஆகும். 95.35% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 471 பேர் மட்டுமே உள்ளனர் 90.78% மக்கள் பஷ்தூ மொழியும், கோகிஸ்தானி மொழி போன்ற பிற மொழிகள் பேசுவோர் 8.60% ஆக உள்ளனர்.

## மாவட்ட நிர்வாகம்
மேல் தீர் மாவட்டம் 3 தாலுகாகக்ளை கொண்டது. அவைகள்: 
* தீர் நகர தாலுகா 
* செரிங்கல் தாலுகா 
* வாரி தாலுகா 

### மக்கள் பிரதிநிதிகள்
இம்மாவட்டம் பாகிஸ்தான் நாடாளுமன்றத்திற்கு ஒரு தொகுதியும், கைபர் பக்துன்வா மாகாணச் சட்டமன்றத்திற்கு 3 தொகுதிகளையும் கொண்டுள்ளது. 
## இதனையும் காண்க
* கீழ் தீர் மாவட்டம்
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
இராம்ஜி கௌதம்

**இராம்ஜி கௌதம்** (*Ramji Gautam*) என்பவர் இந்திய அரசியல்வாதியும் அரசியல் வியூகம் வகுப்பவரும் ஆவார். இவர் உத்தரப்பிரதேச மாநிலத்தில் ஜாதவ் குடும்பத்தில் பிறந்தவர். இவர் தற்போது இந்திய நாடாளுமன்றத்தின் மேல்சபையான மாநிலங்களவையின் உறுப்பினராக உள்ளார். பகுஜன் சமாஜ் கட்சியின் தேசிய துணைத் தலைவராக இருந்த கௌதம் தற்போதைய தேசிய ஒருங்கிணைப்பாளராக உள்ளார்.

## மேற்கோள்கள்


பகுப்பு:1976 பிறப்புகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
அம்பாதாசு தன்வே

**அம்பாதாசு** **தன்வே** (*Ambadas Danve*; ) என்பவர் இந்திய அரசியல்வாதியும் மகாராட்டிர மாநில சிவ சேனா கட்சியின் தலைவரும் ஆவார். இவர் மகாராட்டிர சட்டமன்ற மேலவையில் எதிர்க்கட்சித் தலைவராக உள்ளார். இவர் அவுரங்காபாத் - ஜால்னா அதாரிட்டிசு தொகுதியின் சட்டமன்ற உறுப்பினர் ஆவார்.

## வகித்த பதவிகள்

* 2000: அவுரங்காபாத் மாநகராட்சி உறுப்பினர்
* 2011: சிவசேனாவின் அவுரங்காபாத் பிரமுகராக நியமிக்கப்பட்டார்
* 2019: மகாராட்டிர சட்ட மேலவை உறுப்பினர்

## மேலும் பார்க்கவும்

* மகாராஷ்டிரா சட்ட மேலவை உறுப்பினர்களின் பட்டியல்

## மேற்கோள்கள்

## வெளி இணைப்புகள்

* சிவசேனா

பகுப்பு:வாழும் மக்கள்
பகுப்பு:சிவ சேனா அரசியல்வாதிகள்
பெர்தானா புத்ரா

**பெர்தானா புத்ரா** (மலாய்: *Perdana Putra*; ஆங்கிலம்: *Perdana Putra*); என்பது மலேசியா, புத்ராஜெயாவில் உள்ள ஒரு கட்டிடமாகும். இதில் மலேசியப் பிரதமரின் அலுவலக வளாகம் அமைந்து உள்ளது.

புத்ராஜெயாவின் பிரதான மலையில் அமைந்துள்ள இந்தக் கட்டிடம், மலேசிய மத்திய அரசின் நிர்வாகப் பிரிவின் நினைவுச் சின்னமாக விளங்குகிறது.

## வரலாறு

இந்தக் கட்டிடத்தின் கட்டுமானம் 1997-இல் தொடங்கப்பட்டு 1999-இன் தொடக்கத்தில் நிறைவு அடைந்தது. பிரதமர் துறையின் அனைத்துப் பிரிவுகளும் கோலாலம்பூரில் இருந்து புத்ராஜெயாவிற்கு மாற்றப்பட்ட பின்னர், ஏப்ரல் 1999-இல் இந்தக் கட்டிடம் பயன்பாட்டிற்கு அனுமதிக்கப்பட்டது.

## கட்டிடக்கலை

இந்தக் கட்டிடத்தின் கலை வடிவமைப்பு மலாய், இசுலாமிய மற்றும் ஐரோப்பிய கலாசாரங்களான பல்லேடியன் (*Palladian*) மற்றும் நியோகிளாசிசம் (N*eoclassicism*) போன்றவற்றைக் கொண்டது.[1] அகிடா (*aQidea*) கட்டிடக் கலைஞரான அகமது ரோசி அப்த் வகாப் (*Ahmad Rozi Abd Wahab*) எனும் கலைஞரால் வடிவமைக்கப்பட்டது.

மலேசியாவின் 4-ஆவது, 7-ஆவது பிரதமரான மகாதீர் முகமதுவின் முயற்சியால் இந்தக் கட்டிடம் கட்டப்பட்டது.

## கட்டிடத்தின் உட்புறம்

பெர்தானா புத்ராவின் உட்புற அமைப்பில் உள்ள முக்கிய அறைகள் மற்றும் அரங்குகள்:

* பிரதமர் அலுவலகம்
* துணை பிரதமர் அலுவலகம்
* சிறிய மாநாட்டு மண்டபம்
* பெரிய மாநாட்டு மண்டபம்
* பார்வையாளர் அரங்கம்
* பிரதிநிதிகள் அறை
* முக்கியப் புள்ளிகள் அறை
* முக்கியப் புள்ளிகள் விருந்து மண்டபம்
* தேசியப் பாதுகாப்பு பிரிவு அலுவலகம்
* தேசியப் பொருளாதார நடவடிக்கை அலுவலகம்

## மேலும் காண்க
*புத்ராஜெயா
*மலேசிய நாடாளுமன்றம்

## மேற்கோள்கள்

## வெளி இணைப்புகள்
*Tourism Malaysia - Perdana Putra

பகுப்பு:மலேசியக் கட்டிடக்கலை‎
பகுப்பு:மலேசிய அரசு
பகுப்பு:மலேசியாவில் அரசியல்
பகுப்பு:புத்ராஜெயா
பத்மாவதி ( மத்தியப் பிரதேசம் )

[thumb| பவாயாவில் [மணிபத்ரன்|மணிபத்ரனனின் சிலை]]
thumb| பவாயாவில் கிடைத்த பனையின் தலை, ஒருவேளை குப்தர் காலமாக இருக்கலாம்
**பத்மாவதி** (*Padmavati*) என்பது மத்தியப் பிரதேசத்தில் உள்ள நவீன **பவாயா**வுடன் அடையாளம் காணப்பட்ட ஒரு பண்டைய இந்திய நகரமாகும். இது எட்டாம் நூற்றாண்டின் சமசுகிருத மொழி நாடகங்கள் மற்றும் கவிதைகளால் நன்கறியப்பட்ட அறிஞரான பவபூதியின் *மாலதிமாதவன்* (மாலதி – மாதவனின் காதல் கதை) பாணபட்டரின் ஹர்ஷசரிதம்,  போஜ மன்னனின் சரசுவதிகண்டபாரணம் போன்ற பல சமசுகிருத நூல்களில் குறிப்பிடப்பட்டுள்ளது. பாரா மற்றும் சிந்து நதிகளுக்கிடையில் அமைந்துள்ள சிகரங்கள் மற்றும் வாயில்கள் கொண்ட உயரமான மாளிகைகள் மற்றும் கோயில்கள் கொண்ட நகரத்தை பவபூதி விவரிக்கிறார்.

கஜுராஹோவின் கொக்கலா கிரகபதி கல்வெட்டு போன்ற கல்வெட்டுகளிலும் இது குறிப்பிடப்பட்டுள்ளது.  இந்நகரில் பலம் வாய்ந்த குதிரைகள் ஓடுவதால் புழுதி எழுந்ததாகவும், உயரமான மாளிகைகள் வரிசையாக இருந்ததாகவும் கல்வெட்டு குறிப்பிடுகிறது.

## அடையாளம்
அலெக்சாண்டர் கன்னிங்காம் பத்மாவதியை குவாலியர் அருகே தற்போதைய நார்வாருடன் அடையாளம் காட்டினார்.  எம்.பி கார்டே 1924-25, 1933-34 மற்றும் 1941 இல் பவாயாவில் அகழ்வாராய்ச்சிகளை மேற்கொண்டார். அவர் பவாயாவை பண்டைய பத்மாவதியுடன் அடையாளப்படுத்துகிறார். கன்னிங்காமின் நார்வாருடனான அடையாளத்தை நிராகரித்தார்.   கி.பி 210-340 க்கு இடைப்பட்ட காலகட்டம் கொண்ட பல நாக மன்னர்களின் நாணயங்கள் பவாயாவில் கண்டுபிடிக்கப்பட்டுள்ளன.

## பழங்காலப் பொருட்கள்
பவாயாவில் கிடைத்த பழங்காலப் பொருட்களில் இயட்சனான மணிபத்ரனின் உருவமும் உள்ளது.  இது சிவனந்தி மன்னனின் நான்காம் ஆட்சியாண்டில் நிறுவப்பட்டதாகவும், கோஸ்தர்கள் அல்லது வணிகர்களால் வழிபட்டதாகவும் குறிப்பிடும் கல்வெட்டும் உள்ளது.

## இதனையும் பார்க்கவும்

* நர்வார் காசுப் பதிப்பு
## சான்றுகள்

## வெளிப்புற ஆதாரங்கள்
* Pawaya – Glamour of the Ancient Padmavati, http://puratattva.in/2011/07/11/pawaya-glamour-of-the-ancient-padmavati-159.html 
பகுப்பு:சிவபுரி மாவட்டம்
பகுப்பு:Coordinates on Wikidata
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
ஒராக்சாய் மாவட்டம்

ஒராக்சாய் மாவட்டம்

**ஒராக்சாய் மாவட்டம்** (**Orakzai District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் 
*கில்ஜோ பஜார்* ஆகும். கில்ஜோ பஜார், மாகாணத் தலைநகரான பெசாவர் நகரத்திற்கு வடமேற்கொல் 14  கிலோ மீட்டர் தொலைவில் உள்ளது.
## அமைவிடம்
இம்மாவட்டத்தின் மலைத்தொடர்கள் 6,000 மீட்டர் வரை உயரம் கொண்டுள்ளது.  இதன் மேற்கில் குர்ரம் மாவட்டம், வடக்கில் கைபர் மாவட்டம், தெற்கில் கோஹாட் மாவட்டம், கிழக்கில் பெசாவர் நகரம் உள்ளது.
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை   2,54,303ஆகும். அதில் ஆண்கள் 1,27,564  மற்றும் பெண்கள் 1,26,728 உள்ளனர். இதன் சராசரி எழுத்தறிவு  37.43% ஆகும். 100%  மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 176 பேர் மட்டுமே உள்ளனர்.

## மாவட்ட நிர்வாகம்
இம்மாவட்டம் 4 தாலுகா]]க்கள் கொண்டது. அவைகள்:
* இஸ்மாயில் சாய் தாலுகா
* நடு ஒராக்சாய் 
* கீழ் ஒராக்சாய்
* மேல் ஒராக்சாய் 
## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
பஜூர் மாவட்டம்

**பஜூர் மாவட்டம்** (**Bajaur District**) (, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின்  36 மாவட்டங்களில் ஒன்றாகும். இதன் நிர்வாகத் தலைமையிடம் *கார் நகரம்* ஆகும்.கார் நகரம், மாகாணத் தலைநகரான பெசாவர் நகரத்திற்கு 118 வடக்கே கிலோ மீட்டர் தொலைவில் உள்ளது.2017 பாகிஸ்தான் மக்கள்தொகை கணக்கெடுப்பின்படி பஜூர் மாவட்ட மக்கள் தொகை 10,93,684 ஆகும். ஆப்கானித்தான் எல்லையில் அமைந்த பஜூர் மாவட்டம், துராந்தா கோட்டை ஒட்டி 52 கிலோ மீட்டர் நீளத்திற்கு உள்ளது.

## அமைவிடம்
பாகிஸ்தான்-ஆப்கானிஸ்தான் எல்லையை ஒட்டி அமைந்த குனார் பள்ளத்தாக்கில் அமைந்த பஜூர் மாவட்டத்தின் தெற்கில் மொகமந்து மாவட்டம், கிழக்கில் சுவாத் மாவட்டம், வடக்கில் மேல் தீர் மாவட்டம், மேற்கில் ஆப்கானித்தான் எல்லைகளாக உள்ளது.

## மாவட்ட நிர்வாகம்
பஜூர் மாவட்டம் 7 தாலுகாக்கள் கொண்டது.அவைகள்:

# பார் சாமர் கண்ட் தாலுகா
# பாராங் தாலுகா
# கார் தாலுகா
# மமுண்ட் தாலுகா 
# நவாகை தாலுகா
# சலர்சாய் தாலுகா
# உத்மன்கேல் தாலுகா
## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை  10,90,987ஆகும். அதில் ஆண்கள்  5,56,036  மற்றும் பெண்கள் 5,34,895 உள்ளனர். இதன் சராசரி எழுத்தறிவு 48.65%  ஆகும். 100% மக்கள் கிராமப்புறங்களில் வாழ்கின்றனர்.99.5% மக்கள்பஷ்தூ மொழி பேசுகின்றனர். 

## மக்கள் பிரதிநிதிகள்
இம்மாவட்டம் பாகிஸ்தான் நாடாளுமன்றத்திற்கு ஒரு தொகுதியும், மாகாணச் சட்டமன்றத்திற்கு 3 தொகுதிகளையும் கொண்டுள்ளது.

## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்

## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
நவ்செரா மாவட்டம்

**நவ்செரா மாவட்டம்** (**Nowshera District**) (, ),பாகிஸ்தான் நாட்டின் வடக்கில் உள்ள  கைபர் பக்துன்வா மாகாணத்தில் உள்ள 36 மாவட்டங்களில் ஒன்றாகும். இது பெசாவர் கோட்டத்தில் உள்ளது. இதன் நிர்வாகத் தலைமையிடம் நவ்செரா நகரம் ஆகும். நவ்செரா நகரம், மாகாணத் தலைநகரான பெசாவர் நகரத்திற்கு கிலோ மீட்டர் தொலைவில் உள்ளது. 1,748 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள்தொகை அடர்த்தி ஒரு சதுர கிலோ மீட்டர் பரப்பளவில் 608 பேர் வீதம் உள்ள்னர். இதன் வேளாண்மைப் பரப்பளவு 52,540 எக்டேர் ஆகும்.

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 15,20,995 ஆகும். அதில் ஆண்கள் 783,035 மற்றும் பெண்கள் 737,834 உள்ளனர். இதன் சராசரி எழுத்தறிவு 58.21%  ஆகும். 77.68%  மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 7,096 பேர் மட்டுமே உள்ளனர்.இம்மாவட்டத்தில் பஷ்தூ மொழி 92.82%, பஞ்சாபி மொழி 2.04%, இண்டிக்கோ மொழி 3.06% மற்றும் பிற மொழிகள் 1.15%  மக்களால் பேசப்படுகிறது.
## மாவட்ட நிர்வாகம்
### தாலுகாக்கள்
இம்மாவட்டம் 3 தாலுகாக்கள் கொண்டது.அவைகள்:
* நவ்செரா தாலுகா 
* ஜெகான்கீரா தாலுகா 
* பாப்பி தாலுகா
### ஒன்றியக் குழுக்கள்
இம்மாவட்டம் 47 ஒன்றியக் குழுக்களைக் கொண்டுள்ளது. 
### மக்கள் பிரதிநிதிகள்
இம்மாவட்டம் கைபர் பக்துன்வா மாகாணச் சட்டமன்றத்திற்கு 5 தொகுதிகளையும், பாகிஸ்தான் நாடாளுமன்றத்திற்கு 2 தொகுதிகளைக் கொண்டுள்ளது.
## இதனையும் காண்க
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:கைபர் பக்துன்வா மாகாணத்தின் மாவட்டங்கள்
டாடாபாத்

**டாடாபாத்** ("Tatabad") என்பது இந்தியா தீபகற்பத்தின் தமிழ்நாடு மாநிலத்தில் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். குடியிருப்புகள் மற்றும் வணிக நிறுவனங்கள் மிகுதியாக உள்ள பகுதி டாடாபாத்.

கோவையில் புகழ்பெற்ற மருத்துவ நரம்பியல் நிபுணராக விளங்கிய காலஞ்சென்ற மருத்துவர் எம். பி. பிரானேஷ் (Dr. M. B. Pranesh), டாடாபாத்தில் வசித்தவர் என்பதும், பொருளாதாரத்தில் பின்தங்கிய நோயாளிகளிடமிருந்து ஆலோசனைக் கட்டணங்களை அவர் பெற்றதில்லை என்பதும் குறிப்பிடத்தக்கவை.

தமிழ்நாடு வீட்டுவசதி வாரியத்தால் வீடுகள், அடுக்குமாடிக் குடியிருப்புகள் கட்டி விற்கப்பட்டதில் கோவை மாவட்டத்திலுள்ள டாடாபாத் பகுதியும் அடங்கும். இப்பகுதியில் வீடு பெற்றோர், நிலுவைத்தொகை செலுத்தி, கிரையப் பத்திரம் பெற்றுக் கொள்ள 2023 ஆம் ஆண்டு மே மாதம் 5ஆம் தியதி வரை வீட்டுவசதி வாரியம் கால அவகாசம் அளித்து, அழைப்பு விடுத்துள்ளது.

## அமைவிடம்
கடல் மட்டத்திலிருந்து சுமார் 448 மீட்டர் உயரத்தில் அமைந்துள்ள டாடாபாத் பகுதியின் புவியியல் ஆள்கூறுகள் 11°01'33.6"N 76°57'32.8"E (அதாவது, 11.026000°N 76.959100°E) ஆகும்.
## அருகிலுள்ள ஊர்கள்
கோயம்புத்தூர், காந்திபுரம், ஆர். எஸ். புரம், பாப்பநாயக்கன் பாளையம், கணபதி, சித்தாபுதூர், சாய்பாபா காலனி, சங்கனூர் ஆகியவை டாடாபாத்திற்கு அருகிலுள்ள ஊர்களாகும்.
## போக்குவரத்து
### சாலைப் போக்குவரத்து
டாடாபாத் பகுதி வழியாக, தமிழ்நாடு அரசு போக்குவரத்து கழகம் மற்றும் தனியார் போக்குவரத்து நிறுவனங்கள் சார்பில் இயக்கப்படும் பேருந்துகளில் பெரும்பாலானவை செல்கின்றன. காந்திபுரத்தில் அமைந்துள்ள நகரப் பேருந்து நிலையம் மற்றும் மேட்டுப்பாளையம் சாலையிலுள்ள மாநகராட்சி பேருந்து நிலையம் ஆகியவை டாடாபாத்திற்கு அருகிலேயே உள்ளன.
### தொடருந்து போக்குவரத்து
கோயம்புத்தூர் வடக்கு தொடருந்து நிலையம் டாடாபாத்தில் அமைந்துள்ளது. கோயம்புத்தூர் சந்திப்பு தொடருந்து நிலையம் இங்கிருந்து சுமார் 4 கி.மீ. தொலைவில் உள்ளது. 
### வான்வழிப் போக்குவரத்து
இங்கிருந்து 11 கி.மீ. தொலைவில் கோயம்புத்தூர் பன்னாட்டு வானூர்தி நிலையம் அமைந்து சேவை புரிகிறது.
## மருத்துவம்
24 மணி நேர மருத்துவ சேவைகள் கொண்ட கங்கா மருத்துவமனை சுமார் 2 கி.மீ. தூரத்தில் மேட்டுப்பாளையம் சாலையில் அமைந்துள்ளது. நியூபெர்க் (Neuberg) நிறுவனமானது, தனது மருத்துவப் பரிசோதனை ஆய்வகம் ஒன்றை, 2022 ஆம் ஆண்டு மே மாதத்தில், டாடாபாத்தில் நிறுவியுள்ளது.
## தொழில்
கோவை மாவட்டத்திலுள்ள சுமார் 25,000 தொழிற்கூடங்களைச் சார்ந்த 20 தொழில் அமைப்புகளின் நிர்வாகிகளும் உறுப்பினர்களும் மற்றும் குறுந்தொழில் முனைவோரும் சேர்ந்து, தமிழ்நாட்டில் மின்உயர்வு கட்டணத்தின் ஓர் அங்கமான 'பீக் அவர்ஸ்' கட்டணத்தை எதிர்த்து, டாடாபாத்தில், 26.11.2022 அன்று உண்ணாவிரதப் போராட்டம் நடத்தினர். கோவை மாவட்டத்தில் சுமார் 25,000 நிறுவனங்கள் கடையடைப்பு செய்து, டாடாபாத்திலுள்ள மின்வாரிய தலைமைப் பொறியாளர் அலுவலகம் அருகில் இப்போராட்டம் நடத்தப்பட்டது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்